BASES PARA A CONTRATACIÓN DUN GUÍA TURÍSTICO PARA O MONTE SANTA TREGA
ADMINISTRACIÓN LOCAL — Municipal — Padroado Municipal Monte Santa Tegra (Persoal, oposicións, 22/04/2016)

O obxecto das presentes Bases é a contratación laboral temporal por obra o servicio dunha praza de guía turístico (grupo B) para o Padroado Monte Santa Trega, cunha duración de 6 meses a xornada de 35 horas/semanais, de luns a domingo, co horario que se determine polo responsable municipal. As funcións serán as de atender a oficina de información turística do Monte, ofrecer o servizo de visitas guiadas polo Monte Santa Trega, atendendo especialmente a citania e demáis restos arqueolóxicos, atender, se fose preciso, e guiar visitantes no MASAT, así como organizar actividades de divulgación relacionadas co Monte Santa Trega. Retribucións: 952,55 euros de salario bruto mensual. Os aspirantes deberán reuni-los seguintes requisitos para participaren nesta convocatoria: a) Ser español ou cidadán dun país membro da Unión Europea ou dalgún dos estados ós que sexa de aplicación a libre circulación de traballadores nos termos definidos no Tratado constitutivo da Unión Europea, en virtude de Tratados Internacionais celebrados pola UE e ratificados por España, ou estranxeiros con residencia legal en España., de acordo co establecido no artigo 57 da Lei 7/2007, de 12 de abril, do Estatuto Básico do Empregado Público. b) Ter cumpridos os 16 anos de idade e non ter alcanzada a idade de xubilación forzosa. c) Posuir un dos seguintes titulos: c.1.—Ciclo formativo de grado superior de formación profesional ou equivalente ou homologado previamente pola autoridade competente na materia. c.2.—Grado ou diplomatura universitaria ou equivalente ou homologado previamente pola autoridade competente na materia. c.3.—Máster oficial universitario, licenciatura ou equivalente ou homologado previamente pola autoridade competente na materia. c.4.—Gran diploma de xestión e dirección de empresas hoteleiras. c.5.—Diploma de xestión de empresas hoteleiras. c.6.—Diploma superior en xestión hoteleira. d) Contar coa habilitación de guía turístico expedida pola Axencia de Turismo de Galicia. e) Non ter sido separado, mediante expediente disciplinario, do servizo ó Estado, ás Comunidades Autónomas ou ás Entidades Locais, nin atoparse incapacitado ou inhabilitado para o servicio das funcións públicas a que se refiren estas Bases (acreditarase cunha declaración de responsabilidade do interesado). f) Non padecer enfermidade nin defecto físico que impida o desenvolvemento das correspondentes funcións. O Padroado Monte Santa Trega resérvase a facultade de comprobar a veracidade dos datos declarados polos seleccionados. Todos os requisitos establecidos anteriormente deberán cumprirse o día de finalización do prazo de presentación de instancias, manterse durante todo o proceso selectivo e acreditarse no caso de ser seleccionado. As solicitudes presentaranse xunto coa documentación compulsada que acredite as condicións mínimas esixidas nesta convocatoria e dos méritos alegados polo aspirante, así como copia do DNI, carné de conducir ou pasaporte, nas oficinas municipais (rexistro xeral do Concello da Guarda de luns a venres (de 9:00 a 14:00 horas) e os sábados (de 10:00 a 13:00 horas), ou en calquera das formas que sinala o art.38.4 da Lei 30/92, do 26 de novembro, de Réxime Xurídico e do Procedemento Administrativo Común, dende o día seguinte o de publicación do anuncio no Boletín Oficial da Provincia e durante un periodo de 10 días naturais. A presentación de solicitudes poderá facerse ben no rexistro xeral do Concello, ben en calquera das formas establecidas no art.38.4 da Lei 30/92 de réxime xurídico das administracións públicas e do procedemento administrativo común, no horario sinalado no parágrafo anterior. As solicitudes que se presenten a través da oficina de correos ou a través do Portelo Único deberán entregarse en sobre aberto para ser seladas e datadas polo funcionario de Correos ou da administración receptora da documentación. Nestes dous casos, unha vez presentada, deberá enviarse vía fax ó Concello (986610283) a solicitude debidamente selada antes do fin do prazo para a presentación de solicitudes, xunto coa acreditación da habilitación como guía de turismo esixida na convocatoria. Documentación a presentar xunto coa solicitude: A solicitude deberá vir acompañada da documentación que acredite as condicións mínimas esixidas nesta convocatoria e dos méritos alegados polo aspirante, así como do D. N. I. A documentación (compulsada) será a seguinte: Recordar ós aspirantes que a documentación poden compulsala no Rexistro Xeral do Concello de A Guarda no momento de entregar a solicitude, traendo copia e orixinal de todo aquilo que queiran presentar. Finalizado o prazo de presentación de instancias, dictarase unha resolución que se publicará no taboleiro de anuncios do Concello e na web municipal, na que se admitirá ós/ás candidatos/as que presentasen a documentación anterior correctamente e se excluirá provisionalmente ós/ás candidatos que non o fixeran, concedéndoselles un prazo de dous días hábiles para subsanar os erros ou defectos que houbera. Posteriormente, elaborarase unha nova lista cos definitivamente admitidos/as e excluídos/as. Recordar que a documentación subsanable é soamente a que acredite as condicións mínimas esixidas na convocatoria, polo que os méritos non son subsanables. Na selección valoraranse os seguintes méritos: 1.—Estar en posesión da licenciatura ou grado en Historia, Historia do Arte ou Arqueoloxía: 2 puntos (só se valorará un título) 2.—Asistencia a Cursos en materias relacionadas directamente coas tarefas do posto de traballo convocado, impartidos por escolas públicas de formación de persoal ao servizo das administracións públicas, organismos da administración e institucións públicas ou dedidamente homologados por estos. Non serán obxecto de valoración as certificacións expedidas por academias privadas senón se xustifica a homologación sinalada.1. Por cada curso de duración igual ou superior a 200 horas: 1 punto.2. Por cada curso de duración igual ou superior a 75 horas e inferior a 200: 0,5 puntos.3. Por cada curso de duración igual ou superior a 10 horas e inferior a 75: 0,3 puntos. Non se valorarán asignaturas, certificacións nin cursos que formen parte dunha titulación académica. Neste apartado, a equivalencia entre horas e créditos será a seguinte: 1 crédito=10 horas. Este apartado valorarase cun máximo de 1,5 puntos. A asistencia ós cursos acreditarase mediante copia compulsada do documento acreditativo de asistencia ós mesmos.3.—Por experiencia profesional na Administración Pública ou empresa privada como guía turístico: 0,05 punto por mes traballado ata un máximo de 1 punto, computándose por meses completos. A acreditación deste mérito deberá facerse a través da documentación que permita determinar claramente o posto de traballo e a duración da prestación (contratos de traballo, certificados de servizos, folla de vida laboral, etc.), sen perxuizo das facultades do Tribunal Cualificador para requerir ós aspirantes calquera tipo de aclaración ou documentación para determinar os estremos valorados.4.—Pola prestación de servicios en materia de turismo, derivados de bolsas de prácticas na Administración pública, 0,05 puntos por mes de prestación de servicios ata un máximo de 1 punto, computándose por meses completos. O presente apartado deberá acreditarse mediante certificado de servizos prestados. A realización dunha proba escrita, de carácter eliminatorio de 20 preguntas sobre o temario relacionado no anexo II, sendo a puntuación máxima de 10 puntos, e sendo necesario acadar un mínimo de 5 puntos para superar esta fase. Os aspirantes que superen a proba escrita deberán levar a cabo a defensa dun proxecto de visita guiada e programa de actividades a desenvolver cun grupo de persoas en número e da idade que fixe o aspirante. O proxecto recollerase nun máximo de tres folios a unha cara tamaño A4 ( times new roman de 12 puntos a dobre espazo) e será entregado antes da exposición do mesmo. Valorarase cun máximo de 5 puntos sendo necesario acadar un mínimo de 2.5 puntos para superar esta fase. Os aspirantes que non acrediten estar en posesión do título CELGA 4 deberán realizar unha proba escrita de coñecemento da lingua galega, consistente na traducción dun texto de castelán a galego. A proba será valorada como APTO ou NO APTO, e terá carácter eliminatorio. En caso de empate de puntuacións, será seleccionado o aspirante que obtivera maior puntuación na defensa do proxecto. En caso de persistir o empate se realizará unha entrevista, sobre os aspectos aportados como méritos e relacionada co obxecto do contrato, valorada ata 3 puntos. As datas para a celebración das probas serán obxecto de resolución da Presidencia que será publicada no taboleiro de anuncios do Concello e na páxina web municipal A constitución do Tribunal serán obxecto de resolución da Presidencia que será publicada no taboleiro de anuncios do Concello e na páxina web municipal. A designación de membros do tribunal cualificador deberá incluir ó respectivo suplente, e os vocais, deberán posuir un nivel de titulación igual ou superior ó da praza convocada, o que deberá acreditarse mediante copia compulsada que acompañe ó escrito de designación de titular e suplente. Para a válida actuación do Tribunal requirirase a presencia da maioría absoluta dos seus membros, titulares ou suplentes. Os/as membros dos tribunais deberán absterse de intervir, comunicándolle ó Alcalde cando concorra neles algunha das circunstancias previstas no artigo 28 da Lei 30/92 de réxime xurídico das administracións públicas e procedemento administrativo común, así como cando tivesen realizado tarefas de preparación de aspirantes durante os cinco anos anteriores á publicación desta convocatoria. Así mesmo, os/as aspirantes poderán recusar ós membros do tribunal cando concorra neles algunha das circunstancias previstas para a abstención e de conformidade co establecido no artigo 29 da Lei 30/92. A contratación efectuarase por resolución motivada da Presidencia, logo da proposta do Tribunal cualificador, que proporá ó candidato que máis puntuación obtivese do máximo posible. Para efectuar esta proposta, o Tribunal poderá pedi-los informes e asesoramentos técnicos que teñan por convenientes. Os restantes candidatos, pola orde da puntuación obtida poderán ser contratados no caso de que algún seleccionado non achegue a documentación esixida nas presentes Bases. No caso de que as persoas seleccionadas non reunisen os requisitos necesarios para a contratación poderán ser substituídas polas seguintes da relación do proceso selectivo, situación que sucederá igual no caso de ser necesario cubrir algunha praza por razóns de baixa, enfermidade, etc., utilizando para iso a modalidade de contratación laboral apropiada para cada caso. No caso de quedar deserto o proceso selectivo por non superar ningún aspirante a proba ou por non presentarse ningún a esta, o Sr. alcalde queda autorizado a convocalo novamente cantas veces fose necesario, de conformidade coas presentes bases. Os candidatos seleccionados deberán achegar con carácter previo a súa contratación: O padroado resérvase a facultade de modifica-lo réxime da prestación do traballo se circunstancias sobrevidas o esixiran. Os traballadores contratados obríganse ó desenvolvemento das diferentes funcións que, acordes coa súa categoría estean encomendadas ó seu posto. D./Dª __________________________________________________ con DNI ______________, veciño/a de _________________________________________________________ e enderezo en ___________________________________________________________________ 1º.—Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das CC. AA., nin atoparme en inhabilitación absoluta ou especial para emprego ou cargos públicos por resolución xudicial, para o acceso ó corpo ou escala de funcionario, ou para exercer funcións similares ás que desenvolvían no caso do persoal laboral, no que tivera sido separado ou inhabilitado. (No caso de ser nacional doutro estado, non atoparse inhabilitado ou en situación equivalente non ter sido sometido a sanción disciplinario ou equivalente que impida no seu estado, nos mesmos termos, o acceso ó emprego público). 2º.—Posuir a titulación esixida na convocatoria.3º.—Non estar incurso en causa de incompatibilidade para o posto. A Guarda, a ____ de ________ de 2016 Asdo.: __________________________ TEMA 1. – A Constitución española de 1978. Estrutura e contido. Principios xerais. TEMA 2.—O Estatuto de Autonomía de Galicia. TEMA 3.—Aspectos básicos do poder lexislativo. TEMA 4.—Aspectos básicos do poder xudicial. TEMA 5.—Aspectos básicos do goberno TEMA 6.—A provincia. TEMA 7.—O municipio. O termo municipal. TEMA 8.—Organización municipal: órganos unipersoais e órganos colexiados. TEMA 9.—Dereitos dos cidadáns nas súas relacións coas administracións públicas TEMA 10.—O procedemento administrativo común: fases do procedemento. TEMA 11.—O persoal ó servizo das Entidades Locais: funcionarios, persoal laboral, persoal eventual e persoal directivo profesional. TEMA 12.—As fontes do dereito administrativo: a xerarquía de fontes. TEMA 13.—Ordenanzas e regulamentos das entidades locais. TEMA 14.—Lei 7/2011, de 27 de outubro de turismo de Galicia TEMA 15.—Decreto 73/2015, de 7 de maio pola que se regula a profesión de guía de turismo de Galicia. TEMA 16.—Xestión, asesoramento e asistencia a grupos turísticos. TEMA 17.—Características xeográficas de Galicia: aspectos xerais. TEMA 18.—As Rías Baixas. A rasa costeira TEMA 19.—O Río Miño. A desembocadura TEMA 20.—A Galicia prerromana. A cultura castrexa. TEMA 21.—A romanización do Noroeste Peninsular. TEMA 22.—Difusión do cristianismo e culto a Santa Trega. TEMA 23.—Dominio dos señoríos eclesiásticos e nobiliarios. TEMA 24.—A vila medieval e o recinto amurallado. TEMA 25.—As guerras con Portugal. TEMA 26.—A emigración cara América: os indianos de A Guarda. TEMA 27.—Arquitectura relixiosa do Concello da Guarda. TEMA 28.—Patrimonio civil do Concello da Guarda. TEMA 29.—Principais festas do Concello da Guarda. TEMA 30.—A Sociedade Pro Monte Sta Trega: impulso turístico e arqueolóxico do Monte TEMA 31.—O Padroado Municipal Monte Santa Trega. Órganos de goberno, funcionamento e réxime xurídico. TEMA 32.—Arqueoloxía no Monte Santa Trega. TEMA 33.—O MASAT (Museo Arqueolóxico Santa Trega) TEMA 34.—Patrimonio relixioso: Ermida e Via Crucis TEMA 35.—Petróglifos en Santa Trega. TEMA 36.—Areses e a repoboación forestal no Monte TEMA 37.—Camiño Portugués da Costa. TEMA 38.—Ruta dos marcos de Camposancos. TEMA 39- Ruta casas indianas. TEMA 40.—Praias fluviais e marítimas no Concello da Guarda A Guarda, 1 de abril de 2016.—O Presidente.